สรุปภาวะตลาดหุ้นเอเชีย ประจำวันที่ 30 เม.ย.64
สรุปภาวะตลาดหุ้นเอเชีย ประจำวันที่ 30 เม.ย.64
30 เม.ย. 2564

ดัชนีนิกเกอิตลาดหุ้นโตเกียวปิดลดลงในวันนี้ เนื่องจากนักลงทุนวิตกเกี่ยวกับปัญหาขาดแคลนชิปทั่วโลก ซึ่งส่งผลกระทบต่อกลุ่มผู้ผลิตรถยนต์ และนักลงทุนเทขายหุ้นออกมาก่อนวันหยุดยาวของญี่ปุ่น 5 วันในช่วงสุดสัปดาห์นี้
ดัชนีนิกเกอิปิดตลาดที่ระดับ 28,812.63 จุด ลดลง 241.34 จุด หรือ -0.83%
 
ดัชนี S&amp;P/ASX 200 ตลาดหุ้นออสเตรเลียปิดลบในวันนี้ โดยได้รับแรงกดดันจากการร่วงลงของหุ้นกลุ่มพลังงาน หลังจากราคาหุ้นบริษัทบีช เอนเนอร์จี ดิ่งลงอย่างหนัก ขณะที่หุ้นกลุ่มเหมืองทองคำร่วงลงและเป็นปัจจัยฉุดตลาดอ่อนแรงลงเช่นกัน
ดัชนี S&amp;P/ASX 200 ปิดที่ 7,025.80 จุด ลดลง 56.50 จุด หรือ -0.80% และดัชนี All Ordinaries ปิดที่ 7,290.70 จุด ลดลง 55.30 จุด หรือ -0.75%
 
ดัชนีคอมโพสิตตลาดหุ้นเกาหลีใต้ปิดลบในวันนี้ เป็นวันที่ 4 ติดต่อกัน เนื่องจากนักลงทุนยังคงกังวลสถานการณ์การแพร่ระบาดของโควิด-19 และการยกเลิกคำสั่งห้ามขายชอร์ต ส่วนสกุลเงินวอนอ่อนค่าเทียบกับดอลลาร์สหรัฐ
ดัชนีคอมโพสิตตลาดหุ้นเกาหลีใต้ (KOSPI) ปิดวันนี้ที่ 3,147.86 จุด ลดลง 26.21 จุด หรือ -0.83%
 
ดัชนีเซี่ยงไฮ้คอมโพสิตตลาดหุ้นจีนปิดลบในวันนี้ หลังจากจีนเผยดัชนีภาคการผลิตชะลอตัวลงในเดือนเม.ย. นอกจากนี้ ตลาดยังได้รับแรงกดดันจากความวิตกกังวลเกี่ยวกับความตึงเครียดระหว่างจีนและสหรัฐ
ดัชนีเซี่ยงไฮ้คอมโพสิตปิดที่ 3,446.86 จุด ลดลง 28.04 จุด หรือ -0.81%
 
ดัชนีฮั่งเส็งตลาดหุ้นฮ่องกงปิดลบในวันนี้ หลังจากที่สำนักงานสถิติแห่งชาติจีนเปิดเผยดัชนีผู้จัดการฝ่ายจัดซื้อ (PMI) ภาคการผลิตและภาคบริการที่ปรับตัวลง
ดัชนีฮั่งเส็งปิดที่ 28,724.88 จุด ลดลง 578.38 จุด หรือ -1.97%